Man, baba sterf toe motor rolArgieffoto: ER24 Werner Vermaak, woordvoerder van ER24, het gesê die wrak van die motor is omstreeks 22:00 in die middel van die pad aangetref met twee mans en ŉ vrou in die voertuig vasgekeer. “Dit blyk dat die voertuig verskeie kere gerol het en die baba en man uit die voertuig geslinger is. Albei is op die toneel dood verklaar,” het hy gesê. Volgens Vermaak is die baba ongeveer vier maande oud. “Die mense wat in die motor vasgekeer is, het verskillende beserings opgedoen, van skrape en kneusplekke tot moontlike rug- en nekbeserings. Hulle is op die toneel behandel voordat hulle na die Carletonville-hospitaal geneem is.” Vermaak het gesê volgens die insittendes in die motor het die bestuurder van die voertuig die toneel verlaat voordat nooddienste opgedaag het. Dit is nie duidelik of hy enige beserings opgedoen het nie. Die polisie ondersoek die voorval.